CELEX: 32020R1684
Language: sl
Date: 2020-11-12 00:00:00
Title: Uredba Komisije (EU) 2020/1684 z dne 12. novembra 2020 o spremembi Priloge VI k Uredbi (ES) št. 1223/2009 Evropskega parlamenta in Sveta o kozmetičnih izdelkih (Besedilo velja za EGP)

13.11.2020   
               
               
                  SL
               
               
                  Uradni list Evropske unije
               
               
                  L 379/42
               
            
         UREDBA KOMISIJE (EU) 2020/1684
         z dne 12. novembra 2020
         o spremembi Priloge VI k Uredbi (ES) št. 1223/2009 Evropskega parlamenta in Sveta o kozmetičnih izdelkih
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1223/2009 Evropskega parlamenta in Sveta z dne 30. novembra 2009 o kozmetičnih izdelkih (1) in zlasti člena 31(2) Uredbe,
         ob upoštevanju naslednjega:
         
                     (1)
                  
                  
                     Znanstveni odbor za varstvo potrošnikov (v nadaljnjem besedilu: ZOVP) je v svojem mnenju z dne 13. decembra 2019 (2) ugotovil, da je uporaba metoksipropilamino ciklohekseniliden etoksietilcianoacetata kot UV filtra v kozmetičnih izdelkih pri najvišji koncentraciji 3 % varna. Strupenost pri vdihavanju v mnenju ZOVP ni bila ocenjena, ker niso bili predloženi nobeni podatki. Zato se mnenje ZOVP ne uporablja za kozmetične izdelke v obliki razpršila, ki bi lahko pri končnem uporabniku povzročila izpostavljenost pljuč ob vdihavanju.
                  
               
                     (2)
                  
                  
                     ZOVP je v svojem mnenju tudi ugotovil, da je metoksipropilamino ciklohekseniliden etoksietilcianoacetat sekundarni amin ter je zato nagnjen k nitrozaciji in tvorbi nitrozamina. Ne bi se smel uporabljati v kombinaciji z nitrozacijskimi snovmi. Vsebnost nitrozamina bi morala biti manjša od 50 ppb.
                  
               
                     (3)
                  
                  
                     Na podlagi mnenja ZOVP ter da bi se upošteval tehnični in znanstveni napredek, bi bilo treba metoksipropilamino ciklohekseniliden etoksietilcianoacetat odobriti za uporabo kot UV filter v kozmetičnih izdelkih v najvišji koncentraciji 3 %, razen za uporabo, ki bi lahko pri končnem uporabniku povzročila izpostavljenost pljuč ob vdihavanju.
                  
               
                     (4)
                  
                  
                     Prilogo VI k Uredbi (ES) št. 1223/2009 bi bilo zato treba ustrezno spremeniti.
                  
               
                     (5)
                  
                  
                     Ukrepi iz te uredbe so v skladu z mnenjem Stalnega odbora za kozmetične izdelke –
                  
               SPREJELA NASLEDNJO UREDBO:
         
            Člen 1
            Priloga VI k Uredbi (ES) št. 1223/2009 se spremeni v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 12. novembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 342, 22.12.2009, str. 59.
         
            (2)  ZOVP/1605/19.
      
      
         
            PRILOGA
            V Prilogi VI k Uredbi (ES) št. 1223/2009 se doda naslednji vnos:
            
               
                           Referenčna številka
                        
                        
                           Opredelitev snovi
                        
                        
                           Pogoji
                        
                        
                           Besedilo pogojev uporabe in opozoril
                        
                     
                           Kemijsko ime/INN/XAN
                        
                        
                           Ime iz glosarja skupnih imen sestavin
                        
                        
                           Številka CAS
                        
                        
                           Številka ES
                        
                        
                           Vrsta izdelka, deli telesa
                        
                        
                           Najvišja koncentracija v izdelkih, pripravljenih za uporabo
                        
                        
                           Drugo
                        
                     
                           a
                        
                        
                           b
                        
                        
                           c
                        
                        
                           d
                        
                        
                           e
                        
                        
                           f
                        
                        
                           g
                        
                        
                           h
                        
                        
                           i
                        
                     
                           „32
                        
                        
                           2-etoksietil (2Z)-2-ciano-2-[3-(3-metoksipropilamino) cikloheks-2-en-1-iliden]acetat
                        
                        
                           Methoxypropylamino Cyclohexenylidene Ethoxyethylcyanoacetate
                        
                        
                           1419401-88-9
                        
                        
                           700-860-3
                        
                        
                            
                        
                        
                           3 %
                        
                        
                           
                                       —
                                    
                                    
                                       Ni za uporabo na način, ki bi lahko pri končnem uporabniku povzročil izpostavljenost pljuč ob vdihavanju,
                                    
                                 
                                       —
                                    
                                    
                                       ne uporabljajte z nitrozirajočimi dejavniki; največja vsebnost nitrozamina: 50 μg/kg
                                    
                                 
                                       —
                                    
                                    
                                       hraniti v posodah, ki ne vsebujejo nitritov.“